อนันดา เอเวอร์ริ่งแฮม

อนันดา เอเวอร์ริ่งแฮม (เกิด 31 พฤษภาคม พ.ศ. 2525) 14 ชื่อเล่นพ่อแม่ตั้งให้ของเหล่าซุปตาร์..ที่หลายคนอาจยังไม่รู้ เป็นนักแสดงลูกครึ่งออสเตรเลีย-ลาว เข้าวงการบันเทิงเมื่ออายุ 14 ปี โดยคำชักชวนของมิ่งขวัญ แสงสุวรรณ์ กับภาพยนตร์เรื่องแรก อันดากับฟ้าใส และ 303 กลัว/กล้า/อาฆาต หลังจากไม่มีผลงานบันเทิงระยะหนึ่ง ได้กลับมาอีกครั้งกับละครเรื่อง ทะเลฤๅอิ่ม ของหม่อมน้อย หลังจากนั้นก็มีผลงานการแสดงเรื่อยมา 

จนใน พ.ศ. 2547 อนันดาได้รับการเสนอชื่อเข้าชิงรางวัลผลงานบันเทิงยอดเยี่ยมประจำปี พ.ศ. 2547 หรือ สตาร์เอนเตอร์เทนเมนต์อวอร์ดส 2004 จากเรื่อง ชัตเตอร์ กดติดวิญญาณอนันดา เอเวอร์ริ่งแฮม nangdee.com และจากภาพยนตร์เรื่อง Me Myself อนันดาได้รับการเสนอชื่อเข้าชิงรางวัลถึง 6 สถาบัน ในช่วงระหว่างปี พ.ศ. 2550 - พ.ศ. 2551 อนันดามีผลงานการแสดงภาพยนตร์ถึง 10 เรื่อง และในปี พ.ศ. 2552 อนันดาได้รางวัลด้านการแสดงในสาขานักแสดงนำจาก 6 สถาบัน จากผลงานภาพยนตร์เรื่อง แฮปปี้เบิร์ธเดย์

ทางด้านธุรกิจ ได้ร่วมทำธุรกิจกับ ตั้งบริษัท เฮโล โปรดักส์ชั่น รับทำงานอีเวนต์เกี่ยวกับงานศิลปะ อีกทั้งยังเคยมีธุรกิจร้านอาหารกึ่งผับกึ่งรีสอร์ตที่เกาะเสม็ด อนันดายังได้ร่วมลงทุน รับหน้าที่เป็นโปรดิวเซอร์ และยังเป็นพรีเซนเตอร์ให้กับโฆษณาจักรยานยนต์ ซูซูกิ รุ่น “มาโช โชกุน 125” และเป๊ปซี่ แม็กซ์

 ประวัติ 
 ชีวิตช่วงแรก 
อนันดาเกิดในประเทศไทย เป็นลูกชายของจอห์น เอเวอริงแฮม ช่างภาพชาวออสเตรเลีย กับแก้วสิริ สมพร หญิงชาวลาวชีวประวัติ อนันดา เอเวอร์ริ่งแฮม ปัจจุบันอนันดาถือสัญชาติไทย (เดิมถือสัญชาติออสเตรเลีย) เขาใช้ชีวิตในวัยเด็กอยู่ที่ประเทศออสเตรเลีย หลังจากนั้นกลับมาประเทศไทยเมื่ออายุได้ 9 ปี เข้าศึกษาที่โรงเรียนบางกอกพัฒนา และกลับไปบริสเบนระหว่างปิดภาคเรียนที่ประเทศไทย สมัยเด็ก ๆ เป็นคนดื้อมาก เรียนหนังสือเก่งแต่ไม่ยอมเรียน จนเมื่ออายุได้ 13 - 14 ปี โดนไล่ออกจากโรงเรียน ทำให้คุณพ่อต้องการดัดนิสัยโดยจะส่งไปเรียนโรงเรียนประจำที่ประเทศอินเดีย แต่มีวันหนึ่งขณะรอเดินทางไป อนันดาได้ช่วยงานร้านอาหารอินเดียชื่อ “หิมาลัย ชา ช่า”ประวัติส่วนตัวของอนันดา  anandafilm.com  ที่บิดาเปิดอยู่ย่านสุริวงศ์ ได้พบมิ่งขวัญ แสงสุวรรณ์ เข้ามาถามว่าต้องการเป็นดาราหรือไม่ และด้วยความที่ไม่อยากไปอินเดียจึงตอบตกลง อนันดาจึงเข้าสู่วงการบันเทิงโดยเริ่มงานกับจีเอ็มเอ็ม แกรมมี่ เป็นพิธีกรรายการโทรทัศน์ จากนั้นก็ได้มีผลงานภาพยนตร์เรื่องแรกคือ อันดากับฟ้าใสบทสัมภาษณ์อนันดา เอเวอร์ริ่งแฮม รายการ "วู้ดดี้ เกิดมาคุย" ช่องโมเดิร์นไนน์ทีวี เมื่อวันที่ 18 พฤษภาคม พ.ศ. 2551 เวลา 22.00-23.00 น.

 เข้าสู่วงการบันเทิง (พ.ศ. 2540-2550) 
ภาพยนตร์เรื่องแรก เรื่อง อันดากับฟ้าใส กำกับโดยหม่อมหลวงพันธุ์เทวนพ เทวกุล"อนันดา"โต!ปรับตัวเลิก"ติสต์"แตก ในตอนนั้นอนันดายังพูดภาษาไทยไม่ได้เลย แต่อนันดาก็เล่าถึงตัวเองว่า ผมเข้าใจภาษาไทยนะ แต่ว่าไม่ได้ใช้และเพื่อนฝูงเป็นฝรั่งหมด"หม่อมน้อยบนจอเงิน". นิตยสารสารฟิล์มแมกซ์ ฉบับเดือนกันยายน 2553 หน้า 127 หลังจากนั้นอนันดาก็มีงานเข้ามาเรื่อย และเป็นที่รู้จัก แต่ด้วยความเป็นคนรักในการท่องเที่ยว จึงหายไปจากวงการช่วงหนึ่ง

หลังว่างเว้นจากวงการบันเทิง 3 ปีอนันดาก็หวนกลับเข้าวงการอีกครั้งหนึ่งกับละครของหม่อมน้อย ในเรื่อง "ทะเลฤๅอิ่ม" ส่วนเรื่องการเรียน อนันดาเรียนที่บ้าน จากนั้นมีผลงานภาพยนตร์เรื่อง คนสั่งผี ตามมาด้วย ภาพยนตร์เรื่อง ชัตเตอร์ กดติดวิญญาณ ซึ่งเป็นภาพยนตร์ที่ประสบความสำเร็จทำรายได้สูงมากเป็นประวัติการณ์ในขณะนั้นพลอย  นักแสดงเปิดใจ  thaicinema.org ด้วยรายได้ 120 ล้านบาท'แฝด VS ชัตเตอร์'  siamdara.com อนันดาให้สัมภาษณ์ภายหลังเกี่ยวกับภาพยนตร์เรื่องนี้ว่า "ชัตเตอร์ก็มีผลต่อเราค่อนข้างมากนะ จะเรียกว่าเป็นหนังแจ้งเกิดอีกรอบหนึ่งก็ได้...แต่ก่อน ที่เล่นหนังป็อป ๆ  ที่เป็นป็อปไอดอล...งานที่เข้ามาหลังจากนั้นก็แตกต่างเยอะ  ด้านการแสดงก็คิดว่าเป็นสเต็ปแรกที่ทำให้เรากว้างไปสู่งานที่มีเนื้อหาที่โตขึ้น"ณัฎฐ์ธร กังวาลไกล, บทสัมภาษณ์ อนันดา เอเวอร์ริ่งแฮม   thaicinema.org จากภาพยนตร์เรื่องนี้ทำให้เขาได้รับการเสนอชื่อเข้าชิงรางวัลสตาร์เอนเตอร์เทนเมนต์อวอร์ดสสาขานักแสดงชายยอดเยี่ยมProduction note สะบายดี หลวงพะบาง  sabaideemovie.com หลังจากนั้นอนันดาได้แสดงภาพยนตร์ เรื่อง Me...Myself ขอให้รักจงเจริญ กำกับโดย พงษ์พัฒน์ วชิรบรรจง ในภาพยนตร์เรื่องนี้เขารับบทเป็นกะเทยชีวิตรันทด โดยได้ไปเรียนการแสดงเพิ่มเติมกับหม่อมน้อย ให้รู้จักใช้ร่างกาย "หม่อมน้อยไม่ได้สอนให้ผมเป็นผู้หญิง หรือว่าทำตัวให้เป็นกะเทย"อนันดา เอเวอร์ริ่งแฮม กับบทชายใจหญิงใน Me myself  siamdara.com ในส่วนคำวิจารณ์การแสดงภาพยนตร์เรื่องนี้ หนังสือพิมพ์ข่าวสดวิจารณ์ไว้ว่า "ด้วยลักษณะตัวละครที่ค่อนข้างซับซ้อน มีปัญหาทั้งทางด้านความทรงจำ ความเป็นชายและหญิง และปัญหาทางด้านความรัก ทำให้ตัวละครที่อนันดารับบท เป็นตัวละครที่เล่นยาก (คือถ้าเล่นเป็นกะเทยไปเลยทั้งเรื่องคงไม่ยากเท่านี้) แต่อนันดาก็สามารถสวมบทบาทเป็นตัวละครตัวนั้นได้อย่างเข้าถึงและน่าเชื่อในทุกมิติ"คอลัมน์ หนังเด่น Me...Myself ขอให้รักจงเจริญ   หนังสือพิมพ์ข่าวสด

ภาพยนตร์เรื่องถัดมาคือ พลอย ออกฉายในปี พ.ศ. 2550 กำกับโดย เป็นเอก รัตนเรือง ซึ่งอนันดาเคยร่วมงานกับเป็นเอก มาแล้วกับภาพยนตร์สั้น เรื่อง Twelve Twenty ในภาพยนตร์เรื่องนี้อนันดารับบทเป็นนัท บาร์เทนเดอร์หนุ่ม ที่มีบทพูดเพียงประโยคเดียวในเรื่องคือ “ เด็กมันติดยา ครับพี่” พลอย นักแสดงเปิดใจ  thaicinema.org นอกนั้นเป็นบทเลิฟซีนกับ พรทิพย์ ปาปะนัย ต่อมาเขายังได้รับเลือกให้เป็น นักแสดงดาวรุ่งที่มีศักยภาพสูง และกำลังมีชื่อเสียงโด่งดังในเอเชีย หรือ สตาร์ ซัมมิท เอเซีย ในงานเทศกาลภาพยนตร์นานาชาติปูซาน"อนันดา" ได้รับเลือกเป็นนักแสดงดาวรุ่งจากเทศกาลภาพยนตร์เมืองปูซาน  โดย ผู้จัดการออนไลน์ 11 ตุลาคม 2550 18:37 น. และอนันดาก็ได้แสดงในภาพยนตร์นอกกระแส อย่าง ดึกแล้วคุณขา ที่อนันดาไม่รับค่าตัวและช่วยออกเงินทำภาพยนตร์ และปลายปี 2550 อนันดามีผลงานภาพยนตร์เรื่อง  Pleasure Factory หรือ Kuaile Gongchang ของเอกชัย เอื้อครองธรรม ผู้กำกับ Beautiful Boxer เป็นโปรเจกต์หนังนานาชาติของเอกชัย ภาพยนตร์เรื่องนี้ได้เปิดฉายรอบปฐมทัศน์ที่แคนาดา ณ เทศกาลภาพยนตร์โลกกรุงมอนทรีอัล  และยังได้รับเลือกให้เข้าฉายใน สาย Midnight Passion ณ เทศกาลภาพยนตร์นานาชาติกรุงปูซานครั้งที่ 12 ด้วยPleasure Factory / โรงงานอารมณ์  mono2u.com

 พ.ศ. 2551 และ อนาคต 
ในช่วงระหว่างปี พ.ศ. 2550 - พ.ศ. 2551 อนันดามีผลงานการแสดงภาพยนตร์ถึง 10 เรื่อง โดยเริ่มรับแสดงเรื่อง The Coffin ตั้งแต่ปี พ.ศ. 2548 และต่อด้วย ปืนใหญ่จอมสลัด แต่เนื่องจากรอเปิดกล้องอยู่นานไม่ได้ถ่ายทำ จึงไปรับถ่ายเรื่อง The Leap Years"อนันดา เอเวอร์ริ่งแฮม เขาจัดตารางการทำงานอย่างไร?". นิตยสารไบโอสโคป ฉบับที่ 78 เดือนพฤษภาคม พ.ศ. 2551 หน้า 29 ซึ่งใช้เวลาถ่ายทำนานกว่า 3 ปี

ในปี พ.ศ. 2551 นี้ อนันดาได้แสดงภาพยนตร์เรื่อง เมมโมรี่ รัก...หลอน โดยอนันดารับบทเป็น กฤช มีอาชีพเป็นจิตแพทย์ อนันดาได้พูดถึงตัวละครนี้ว่า "หมอกฤชเป็นจิตแพทย์ที่มีปัญหา เป็นจิตแพทย์ที่ควรจะพบจิตแพทย์เสียเอง""เมมโมรี่ รัก...หลอน" นิตยสารฟิล์มแมกซ์ ฉบับเดือนพฤษภาคม พ.ศ. 2551 หน้า 38-39 ต่อมาอนันดามีผลงาน แสดงนำในภาพยนตร์เรื่อง สะบายดี หลวงพะบาง เป็นภาพยนตร์เอกชนลาวเรื่องแรกในรอบ 33 ปี โดยได้ผู้กำกับไทย ศักดิ์ชาย ดีนาน และผู้กำกับลาว อนุสอน สิริสักดา โดยครั้งแรกที่ได้รับการติดต่อมาเพื่อแสดงในเรื่องนี้ แต่เมื่ออ่านบทและทำการถ่ายทำได้สักพักจึงตัดสินใจหาเงินระดมทุนสร้างกว่า 10 ล้านบาท รับตำแหน่งเป็นผู้อำนวยการสร้างภาพยนตร์เรื่องนี้อนันดา เป็นผู้อำนวยการสร้างหนัง สบายดีหลวงพระบาง  สำนักข่าวไทย เรียกดูเมื่อวันที่ 8 พ.ค. 2551

ภาพยนตร์เรื่อง โลงต่อตาย  (The Coffin)  ภาพยนตร์ร่วมทุนไทย สิงคโปร์ ฮ่องกง กำกับโดยและเขียนบทโดยเอกชัย เอื้อครองธรรม ที่ได้รับรางวัล Best Project และเงินรางวัลจากกองทุน Hubert Bal ในงาน HAF ฮ่องกง เอเชี่ยน ไฟแนนซ์เชี่ยล ฟอรัมโลงต่อตาย (The Coffin)  thaicinema.org ภาพยนตร์เรื่องนี้อนันดารับบทเป็น คริส สถาปนิก ที่กลัวความแคบอย่างรุนแรง แต่มานอนโลงเพื่อสะเดาะห์เคราะห์ให้แฟนชาวญี่ปุ่นที่ป่วยเข้าขั้นโคม่าแคแรคเตอร์ตัวละคร  thaicinema.org ในบทบาทของ "คริส" อภินันท์ บุญเรืองพะเนา จากผู้จัดการออนไลน์วิจารณ์ว่า "บทของคริสก็คืออีกหนึ่งบทบาทซึ่งขับรัศมีแห่งความเป็นนักแสดงมืออาชีพในตัวของอนันดาออกมาให้คนดูได้เห็นอย่างเด่นชัดยิ่งขึ้นอีก"อภินันท์ บุญเรืองพะเนา
, โลงต่อตาย : หนังไทยดีๆ แห่งปี 2551!!  ผู้จัดการออนไลน์ 26 สิงหาคม 2551 13:58 น. ต่อมาในภาพยนตร์เรื่อง ปืนใหญ่จอมสลัด ภาพยนตร์ทุนสร้างสูงแนวแอกชัน-แฟนตาซี เขารับบทเป็นปารี ชาวเล ผู้มีวิชาดูหลำ สามารถบังคับสิ่งมีชีวิตใต้ทะเลได้ โดยนนทรีย์ นิมิบุตรและเอก เอี่ยมชื่นได้กล่าวว่าออกแบบตัวละครตัวนี้จากตัวอนันดา ซึ่งเขาก็สงสัยว่าคล้ายกับเขาตอนไหนคุยเหนือน้ำ "อนันดา เอเวอริ่งแฮม" กับการพลิกบทบาทแฟนตาซีครั้งแรกใน "ปืนใหญ่จอมสลัด"  deknang.com

อนันดาและฉายนันท์ มโนมัยสันติภาพ กลับมาแสดงร่วมกันอีกครั้งใน แฮปปี้เบิร์ธเดย์ หลังจากเจอกันใน Me Myself ขอให้รักจงเจริญ กับผู้กำกับคนเดิม พงษ์พัฒน์ วชิรบรรจง ซึ่งเขาส่งอนันดาและฉายนันท์เข้าไปพัฒนาการแสดงกับหม่อมน้อย ที่อนันดาเคยแสดงในภาพยนตร์กำกับโดยหม่อมน้อยใน อันดากับฟ้าใส หม่อมน้อยพูดถึงอนันดาว่า "ถามว่าอนันดาเป็นเด็กที่มีพรสวรรค์ทางด้านการแสดงมั๊ย ก็ตอบเลยว่าไม่ แต่ว่ามีความมานะ มีความพยายาม แล้วก็ขัดเกลาตัวเองอยู่เสมอ ทำให้ฝีมือการแสดงของเขาขึ้นไปทีละขั้นช้า ๆ แต่มั่นคง..."นคร โพธิ์ไพโรจน์, นภสร ลิ้มไชยวัฒน์ "เรียนการแสดงระดับเส้นเอ็นถึงจิตวิญญาณกับ ม.ล.พันธุ์เทวนพ เทวกุล", นิตยสารไบโอสโคป ฉบับที่ 85 ธันวาคม 2551 หน้า 63-67 ซึ่งการแสดงของอนันดาเรื่องนี้ก็ได้รับคำชมว่า "อนันดาในหนังเรื่องนี้ “บทเด่น” และ “เล่นดี” มากจนหาที่ตำหนิไม่เจอ"อภินันท์ บุญเรืองพะเนา, หนังรักที่ดีที่สุดแห่งปี!!! : Happy Birthday  ASTVผู้จัดการออนไลน์ จากผลงานการแสดงภาพยนตร์เรื่องนี้ ทำให้อนันดาได้รับรางวัลในสาขานักแสดงนำจาก 4 สถาบัน 

อนันดามีส่วนร่วมในโครงการภาพยนตร์ เสน่ห์กรุงเทพ ที่เป็นโครงการภาพยนตร์สั้นถ่ายทอดจากผู้กำกับ 9 คน โดยอนันดาแสดงในตอน "Bangkok Blues" กำกับโดย อาทิตย์ อัสสรัตน์เสน่ห์กรุงเทพ  thaicinema.org ในปี พ.ศ. 2553 เขายังได้กลับมาร่วมงานแสดงภาพยนตร์ในการกำกับของหม่อมหลวงพันธุ์เทวนพ เทวกุลอีกครั้งในเรื่อง ชั่วฟ้าดินสลาย“หม่อมน้อย” คืนจอภาพยนตร์ครั้งใหญ่ จับ “อนันดา+พลอย” ลง “ชั่วฟ้าดินสลาย”  thaicinema.org ในปีเดียวกันเขาแสดงในภาพยนตร์ทุนสร้างสูง 150 ล้านบาทเรื่อง อินทรีแดง ในบทบาท อินทรีแดง จากบทบาทนี้ รัชชพร เหล่าวานิช นักวิจารณ์เห็นว่า บทบาทนี้อยู่แค่สอบผ่าน เพราะไม่มีรังสีอำมหิตรัชชพร เหล่าวานิช, "ชำแหละแผ่นฟิล์ม". นิตยสารเอนเตอร์เทน ฉบับปักษ์หนัง ตุลาคม พ.ศ. 2553 หน้า 45

 ชีวิตส่วนตัว 
 ครอบครัวและความสัมพันธ์ 
อนันดาเป็นลูกครี่งออสเตรเลีย-ลาว บิดาชื่อ จอห์น เอเวอริงแฮม เป็นนักข่าวออสเตรเลีย สมัยสงครามเวียดนาม ด้วยการไปดำน้ำใช้แท็งก์ (สกุ๊ปบ้าไดฟ์วิง) พามารดาของอนันดาชื่อว่า แก้วสิริ สมพร หนีข้ามแม่น้ำโขงจากฝั่งลาวมาอยู่ฝั่งไทยซำบายดีหลวงพระบาง...  siamdara.com และเรื่องราวของทั้งคู่เป็นที่โด่งดังไปทั่วโลก ฮอลลีวูดนำไปสร้างภาพยนตร์เรื่อง Love Is Forever ในปี พ.ศ. 2526 กำกับโดย ฮอลล์ บาร์ตเล็ตต์ หลังจากนั้นทั้งคู่หย่าร้างกันในปี พ.ศ. 2540 จอห์นแต่งงานใหม่และมีลูกชื่อ เชสเตอร์ เจย์ เอเวอริงแฮม และ ซีนิธ ลี เอเวอริงแฮม ปัจจุบันจอห์นทำนิตยสารภาษาอังกฤษ ส่วนแก้วสิริทำธุรกิจเกี่ยวกับผ้าไทย ทางด้านชีวิตครอบครัว อนันดาเล่าว่า "ถูกเลี้ยงมาแบบอิสระมาก ๆ  ปล่อยให้เราอิสระมาก ๆ คืออย่างจะทำอะไรก็ไปทำซะ ให้เราค้นหาเอาเอง"กาญจนา สิทธิเม่ง
, “อนันดา” ผู้ชายไม่มีเปลือก  dailynews.co.th โครงการสำหรับครอบครัว คือซื้อบ้าน เนื่องจากตั้งแต่เด็กมาไม่เคยซื้อบ้าน มีแต่บ้านเช่า จึงอยากซื้อบ้านอาจเป็นที่เชียงใหม่หรือกรุงเทพเพื่อเป็นศูนย์รวมของครอบครัว"อนันดา"รับ"จี๊ด"อึ๋ม! รักแฮปปี้-วางแผนซื้อบ้าน matichon.co.th

อนันดามีข่าวคบหากับ แสงทอง เกตุอู่ทอง และยอมรับว่าอยู่ด้วยกันไร้แหวนแทนใจ "จี๊ด-อนันดา" ขี้ลืม!ปลื้ม "เจ๊เบียบ" ชม sanook.com ให้สัมภาษณ์ไว้ว่า  "เราไม่พยายามหลอกคน คือทั้งผมและจี๊ดรับผิดชอบตัวเองได้ เราตรงไปตรงมา เราก็รักกันคบกัน ถึงจุดจุดหนึ่งก็อยู่ด้วยกัน"วู้ดดี้เกิดมาคุย อาทิตย์นี้ อนันดา เปิดใจย้ำชัดๆ ไม่คิดแต่ง จี๊ด และใหม่ ปฏิเสธลั่น ไม่ใช่เลสเบี้ยน  modernine.mcot.net เรียกดูเมื่อวันที่ 18 พฤษภาคม พ.ศ. 2551 แต่ท้ายสุด ในเดือนมกราคม 2553 ทั้งคู่ก็ออกมายอมรับว่าเลิกกัน หลังคบกันมานาน 4 ปี"อนันดา"รับเลิก"จี๊ด"ไร้มือที่3เคลียร์น.ศ.แค่เพื่อน  siamdara.com ต่อมาได้คบหากับมนัสนันท์ พันเลิศวงศ์สกุล หลังจากคบหาดูใจกันมาได้ถึง 2 ปี ได้เลิกกันช่วงกลางปี พ.ศ. 2556‘อนันดา-โดนัท’ ไปไม่รอดรับเลิกแล้วเหลือแค่เพื่อน 

ในเดือนกุมภาพันธ์ พ.ศ. 2566 อนันดาได้สมรสกับณิชชา ธนาลงกรณ์ เป็นนักออกแบบเสื้อผ้าและผู้ก่อตั้งแบรนด์ ณิชชา ทั้งคู่มีบุตรชายด้วยกันหนึ่งคนชื่อ ภูคิญ เทนต์ เอเวอริงแฮม เกิดเมื่อวันที่ 5 กุมภาพันธ์ พ.ศ. 2569

 ความสนใจ 
ด้วยเพราะพ่อของเขาเป็นช่างภาพ เขาเริ่มถ่ายรูปพ่อของเขาตั้งแต่ยังเด็กด้วยกล้อง "Nikon FM2"Trapped by the past และเขามีความสนใจอยากจะทำงานเบื้องหลัง คืออยากเป็นตากล้อง เพราะมีพื้นฐานทางนี้มาก่อน ในช่วงที่ถ่ายทำหนัง อนันดามีความรู้สึกอยากอยู่ใกล้กล้อง จึงวิเคราะห์ตัวเองว่าคงชอบในจุดนี้บทสัมภาษณ์จากนิตยสาร TV-Inside ภาพยนตร์ที่อนันดาชอบดู หลายคนคงคิดว่าอนันดาชอบดูหนังอาร์ตที่เข้าใจยาก แต่เขาดูหนังได้ทุกประเภท เขาเสริมว่า "ภาพยนตร์ที่ดีไม่จำเป็นต้องเป็นภาพยนตร์ที่ดูไม่รู้เรื่อง"พันธ์ศักดิ์ วรรณคำ. นิตยสารจีเอ็ม ฉบับเดือนพฤษภาคม 2551 หน้า 156-161 

ส่วนความสนใจตั้งแต่เด็ก คือ อยากเป็นนักชีววิทยาทางทะเล ชอบดำน้ำ ชอบทะเล"เรื่องราวหลากหลายของลูกผู้ชายที่ชื่อ อนันดา เอเวอร์ริ่งแฮม". นิตยสารเธอกับฉัน ฉบับปักษ์หลัง พฤษภาคม 2550 หน้า 82-83 และยังมีโครงการอีกหลายโครงการเช่น เรื่องการเรียน เรื่องธุรกิจ ส่วนในยามว่างอนันดาชอบการท่องเที่ยว เคยขี่มอเตอร์ไซค์ไปประเทศลาวกับ กมล สุโกศล แคลปป์ มาแล้ว  สถานที่อนันดาหลงใหลมากคือที่ประเทศเนปาล(06-09-47).html "อนันดา" ต้องมนต์เนปาล ยอมทิ้งเพื่อน ใน "คอซองเกม" thaitv3.com

นักแสดงที่อนันดาชื่นชอบในบทบาทการแสดงคือ เจฟฟรีย์ รัช, แกรี โอลด์แมน, จอห์นนี เด็ปป์, แดเนียล เดย์-ลูอิส และ เคต วินสเลต  เขายังชื่นชมนักแสดงฮอลลีวูดในตำนานอย่างออเดรย์ เฮปเบิร์น และ ฮัมฟรีย์ โบการ์ต ผู้กำกับที่เขาชื่นชอบเช่น คลิ้นต์ อีสต์วูด, มาร์ติน สกอร์เซซี และ เปรโด อัลโมโดวาร์ อนันดาเป็นคนชอบฟังเพลงมาก โดยเฉพาะเพลงที่มีเสียงธรรมชาติ พวกทะเล ลม น้ำตก จำพวกเพลงแนวเวิลด์มิวสิก วงดนตรีที่เขาชอบฟังเช่น เดอะโรลลิงสโตนส์และเวลเวตอันเดอร์กราวด์ เขายังชอบอ่านหนังสือ Steppenwolf ของ แฮร์มันน์ เฮสเซอ

 บุคลิกและนิสัย 

อนันดาเป็นคนมีโลกส่วนตัว เป็นคนตรงไป ตรงมา เกลียดการโกหก ไม่ชอบอยู่ในสถานที่ที่คนเยอะ และเป็นคนเครียด จากบุคลิกที่ไม่ปล่อยวางอะไรง่าย เขาเล่าว่าที่เขาคิดเยอะ เพราะมีเรื่องต้องรับผิดชอบเยอะ อีกทั้งชีวิตส่วนตัว ซึ่งเป็นผลทำให้เป็นโรคนอนไม่หลับ ซึ่งอนันดาเคยไปปรึกษาจิตแพทย์มาแล้ว 2 ครั้ง ใน 4 ปีโรคนอนไม่หลับรุมเร้า 'อนันดา' โร่หาจิตแพทย์  bangkokbiznews.com

อนันดาพูดถึงตัวเอง เกี่ยวกับการใช้เงินว่า ถึงแม้จะมีผลงานภาพยนตร์มาหลายเรื่อง แต่อนันดาก็บอกว่า "ตนเองใช้เงินเก่ง"อยากซื้อที่ดินลาว"อนันดา"เริ่มเห็นคุณค่าเงิน komchadluek.net

เอกชัย ผู้กำกับเรื่อง โลงต่อตาย พูดถึงอนันดาว่า "เขาทำงานง่าย เป็นคนที่แคร์กับคาแร็กเตอร์ เข้าใจว่าตัวละครตัวนี้ เลือดเนื้อวิญญาณของมันคืออะไร""Are You Scared of Death?". นิตยสารแฮมเบอร์เกอร์ ฉบับเดือนสิงหาคม 2551 หน้า 39

 ภาพลักษณ์ 
ในช่วงที่เข้าวงการใหม่ ๆ อนันดามีภาพลักษณ์ในลักษณะ "นักแสดงติสต์แตก" สาเหตุมาจากแรก ๆ เป็นคนคุยกับใครไม่ค่อยเป็น คุยไม่รู้เรื่อง จึงทำให้ดูเป็นคนมีโลกส่วนตัว ไม่คบกับใคร แต่อนันดาเล่าว่า "ผมก็แคร์นะ แต่ก็ไม่รู้จะทำยังไง อาจเพราะยังเด็กก็ได้" และอธิบายว่า "ผมว่า ติสท์ มันจะออกแนวไม่ค่อยมีเหตุผล แต่ชีวิตผมเป็นชีวิตที่มีเหตุผลค่อนข้างสูง ...ผมไม่ได้เข้าถึงยาก เพียงแต่ว่าถ้าอันไหนที่ผมคิดว่ามันถูกต้อง นี่คือสิ่งที่ผิด ผมก็จะยืนยันอย่างนั้น"

อนันดาถือเป็นบุคคลในวงการภาพยนตร์ไทย คนหนึ่งที่ขึ้นชื่อว่าทุ่มเทให้กับการแสดงของตัวเองอย่างเต็มที่ หลายครั้งที่เขารับบทบาททางด้านการแสดงก็ต้องประสบกับความเครียดอันเนื่องจากความพยายามที่จะเข้าให้ถึงบทบาทและกลายเป็นตัวละครตัวนั้น อนันดายังเป็นคนที่เลือกบทและไม่คำนึงถึงเพียงค่าตัวในการแสดง แต่จะเลือกในงานที่น่าสนใจ รวมถึงการทำหนังเล็ก ๆ นอกกระแสอย่างหนังของ สันติ แต้พานิช เรื่อง ดึกแล้วคุณขา และ เรื่อง สะบายดี หลวงพระบาง และยังตั้งเป้า ผลักดันวงการหนังไทยให้ดีขึ้น "จุดหมายในตอนนี้ของผมคืออยากเอาหนังไทยไปให้ฝรั่งดู""Ananda Everingham - The Prince & Everything". นิตยสาร Men's Health ฉบับเดือนกรกฎาคม พ.ศ. 2551 หน้า 56-60 

ในปี พ.ศ. 2551 อนันดาได้รับรางวัลพระเอกภาพยนตร์ขวัญใจประชาชน ที่จัดขึ้นโดยนิตยสารทีวีพูลว่า "19 TV.POOL STARS PARTY: COOL THE WORLD  webboard.truelife.com และยังได้รับรางวัลเซเวนทีนชอยส์แอ็กเตอร์ จากการแจกรางวัลของนิตยสารเซเวนทีนดารา-นักร้องชื่อดัง ตบเท้าเข้ารับรางวัล Seventeen Teen Choice Awards sanook.com  

ชื่อเสียงของอนันดายังดังข้ามไปยังต่างประเทศ คาเรน ม็อก นักแสดงชื่อดังชาวฮ่องกงที่ร่วมแสดงในภาพยนตร์เรื่อง โลงต่อตาย ก็รู้ว่าเขามีชื่อเสียง ส่วนอากิ ชิบูยะ นักแสดงชาวญี่ปุ่นที่ร่วมงานกับภาพยนตร์เรื่องเดียวกัน ก็เล่าว่า "อนันดา เขาดังมากที่ญี่ปุ่น"คาเรน ม็อค-อากิ เล่น "โลงต่อตาย ซูฮก "อนันดา เป็นมืออาชืพ  seezaa.com
นอกจากความโด่งดังแล้วยังมีดารานักแสดงชื่นชอบอนันดา คือ มาริโอ้ เมาเร่อ ที่ชอบวิธีการพูดจา การดำเนินชีวิต และแนวคิดของเขา"มาริโอ้ เมาเร่อ มองโลกให้เป็นสีเทา". นิตยสาร OHO ฉบับที่ 11 วันพุธที่ 1 ก.ค.- 5 ส.ค. 2551 หน้า 54-57 

 กิจกรรมและงานอื่น 
ทางด้านธุรกิจ ได้ร่วมกันทำธุรกิจกับผู้จัดการส่วนตัว นภัสริญญ์ พรหมพิลา ตั้งบริษัท เฮโล โปรดักส์ชั่น จำกัดเปิดเมื่อวันที่ 20 มกราคม พ.ศ. 2547 รับทำงานอีเวนต์เกี่ยวกับงานศิลปะอนันดา เอเวอริงแฮม - MSN บันเทิง อีกทั้งยังเคยมีธุรกิจร้านอาหารกึ่งผับกึ่งรีสอร์ตที่เกาะเสม็ด (ปิดไปแล้ว)  อนันดามีผลงานถ่ายภาพบันทึกเรื่องราวการเดินทาง โดยใช้ชื่อว่า “99 Days- Photobook กับ อนันดา เอเวอริงแฮม ” (โฟโต้บุ๊ก ไดอารี่ “99 วัน”)  

อนันดาเป็นพรีเซนเตอร์ให้กับโฆษณาจักรยานยนต์ ซูซูกิ รุ่น “มาโช โชกุน 125”ซูซูกิดึง "อนันดา" คู่ “มาโช โชกุน 125”  โดย ผู้จัดการออนไลน์ 23 เมษายน 2551 10:39 น. และเป๊ปซี่ แม็กซ์ กับอีก 4 พรีเซนเตอร์ ด้วยแต่ละคนให้ความสำคัญกับการใช้ชีวิตและดูแลตัวเองในทุก ๆ ด้านเป๊ปซี่ แมกซ์ ปักธงเจ้าตลาด 0 แคลอรี นำร่องเปิดโฉมใหม่ทั่วโลก โดยอนันดาเป็นสัญลักษณ์ที่สะท้อนถึงรสชาติเต็มที่ของเป๊ปซี่ แมกซ์เป๊ปซี่แมกซ์ปรับดีไซน์ครั้งใหญ่ ดึง5พรีเซ็นเตอร์เรียกแชร์คืน จากหนังสือพิมพ์ฐานเศรษฐกิจ ฉบับที่ 2289 20 ม.ค. - 23 ม.ค. 2551 อนันดา ยังเป็นแบรนด์แอมบาสเดอร์ให้กับโทรศัพท์มือถือโมโตโรล่า สำหรับผลิตภัณฑ์ตระกูล MOTORAZR อนันดาเป็นพรีเซนเตอร์ให้กับผลิตภัณฑ์เม็ดอม  ดับเบิ้ลมินต์ มินต์ และผลิตภัณฑ์ดูแลผิวหน้าสำหรับผู้ชาย การ์นิเย่“ลอรีอัล” เสริมทัพสกินแคร์ชายผนึก “การ์นิเย่ เมน” ถล่ม “นีเวีย” 

ด้านงานช่วยเหลือสังคม ในปี พ.ศ. 2551 อนันดา ได้เข้าร่วมกับเอ็มทีวี เอ็กซิท เป็นแอมบาสเดอร์ประจำประเทศไทย ให้ความรู้เกี่ยวกับการค้ามนุษย์
ด้านวงการวิทยุ อนันดา เอเวอริงแฮม ขึ้นแท่นบริหารนำทีม บริษัท เฮโล โปรดักส์ชั่น จำกัด ร่วมมือกับบริษัท อินดิเพนเด้นท์ คอมมิวนิเคชั่น เนทเวิร์ค จำกัด บริหารคลื่น CLICK RADIO FM.102.5 CHIANG MAI ซึ่งได้เริ่มออกอากาศตั้งแต่วันที่ 1 มกราคม พ.ศ. 2555 และได้แถลงข่าวอย่างเป็นทางการไปเมื่อวันที่ 18 กุมภาพันธ์ พ.ศ. 2555 ที่ผ่านมา

 ผลงาน 
 ภาพยนตร์ 
 ปี  ภาพยนตร์  บทบาท  หมายเหตุ 2540  อันดากับฟ้าใส  อันดามัน   2541  303 กลัว กล้า อาฆาต  กุ
กุศลส้าง" 2546  คนสั่งผี  ปิโรญาณ  2547  ชัตเตอร์ กดติดวิญญาณ  ธรรม์   2550  Me Myself  แทน  พลอย นัท  ดึกแล้วคุณขา  ผู้ชายแก้เหงาทางโทรศัพท์  โรงงานอารมณ์  คริส ภาพยนตร์ร่วมทุนหลายประเทศ (สิงคโปร์เป็นหลัก)  2551  เมมโมรี่ รักหลอน  กฤช  หยุดหัวใจไว้รอเธอ  เจเรมี่ ภาพยนตร์สิงคโปร์ สะบายดี หลวงพะบาง  สอน  ภาพยนตร์ร่วมทุนไทยและลาว  โลงต่อตาย   คริส  ภาพยนตร์ร่วมทุนไทย ฮ่องกง และสิงคโปร์ ปืนใหญ่จอมสลัด  ปารี  แฮปปี้เบิร์ธเดย์   เต็น  2552  เสน่ห์กรุงเทพ อนันดาตอน "Bangkok Blues" (ภาพยนตร์สั้นทางทีวีไทย)  2553  ชั่วฟ้าดินสลาย  ส่างหม่อง  อินทรีแดง  อินทรีแดง / โรม ฤทธิไกร  แฟนใหม่ แฟนเก่าของซี  รับเชิญตอนท้ายเรื่อง  2554  หลุดสี่หลุด หนึ่ง ตอน คืนจิตหลุด อุโมงค์ผาเมือง  ขุนศึกเจ้าหล่าฟ้า   ไฮโซ  อนันดา   2555  ชัมบาลา  ทิน    2556  สะบายดีปากเซ - หลวงพะบาง  ช่างภาพ ชื่อ "สอน"  โดยนำท่อนฟิล์มภาค 1 และ 2 มาตัดต่อเป็นเรื่องใหม่ ห้องสมุดแห่งรักจิม อโนทัยภาพยนตร์สั้น  2557  ห้องหุ่น นพ   ภวังค์รัก  มัด  O.T. ผี over time  บดินทร์  เป็นภาพยนตร์ภาคต่อจาก O.T. (1 ในเรื่องสั้นของตีสาม 3D)  2558  คน•อก•หัก Love H2O  โอม  แม่เบี้ย  เอกภพ  รับเชิญ  2559   ขุนพันธ์  ขุนพันธรักษ์ราชเดช   2561   ขุนพันธ์ ภาค 2  ขุนพันธรักษ์ราชเดช  7days เรารักกัน จันทร์-อาทิตย์  เชฟก้อง  สิงสู่  เดช   2566  ทิดน้อย    มาก  ปรากฏการณ์  บ็อบบี้  ขุนพันธ์ ภาค 3  ขุนพันธรักษ์ราชเดช  2567ปิดเมืองล่า Pattaya Heatไซม่อน แดนสาป (The Cursed Land) มิตร   

 ละครโทรทัศน์ 
 ปี พ.ศ. เรื่อง  บทบาท   เครือข่าย 2545  มหัศจรรย์แห่งรัก  ดอน ช่อง 7 คนเริงเมือง  เปรมฤทัยช่อง 5 ทะเลฤๅอิ่ม  เจ้าภูตะวัน  ไอทีวี 2549  ในฝัน  เจ้าชายพิรียพงศ์   ช่อง 9  2555  วุ่นวายสบายดี  โก่ง / ช่างภาพถ่ายนางแบบ ช่อง 3  2558  เสือ (เลือดมังกร)  ภรพ รุ่งเรืองไพศาลศิริ (เสือ)    2560  ศรีอโยธยา  พิมาน / พระพิมานสถานมงคล  ทรูโฟร์ยู 2562  Secret Garden อลเวงรักสลับร่าง   ธนัท  2564  XYZ  ธร ทรูเอเชียนซีรีส์ 2566  เกมรักทรยศ  อธิน พัฒนกิจ  ช่อง 3 HDเสน่ห์นางช่อง 7HD

 มิวสิกวิดีโอ 
 "ตรงไหนของหัวใจเธอ" ศิลปิน ดัง พันกร ร่วมกับ เฌอมาลย์ บุญยศักดิ์ (พ.ศ. 2547)
 "อยู่อย่างเหงาเหงา" ศิลปิน Peacemaker ร่วมกับ ณัฐฐาวีรนุช ทองมี
 "กว่าจะบอกรัก" ศิลปิน Peacemaker ร่วมกับ ณัฐฐาวีรนุช ทองมี
 "อยู่ไสน้อ...เจ้าของคำว่าคิดฮอด " ศิลปิน ต่าย อรทัย ร่วมกับ วรภร เลิศเกียรติไพบูลย์ (พ.ศ. 2553)
 "พูดลอยลอย" ศิลปิน อัสนี โชติกุล  (พ.ศ. 2555)
 "มหาสมุทร" | Mahasamutr  ศิลปิน บุรินทร์ บุญวิสุทธิ์ แต่งโดย ขันเงิน เนื้อนวล ร่วมกับ พัชราภา ไชยเชื้อ (พ.ศ. 2558)
 "เธอ" ศิลปิน ค็อกเทล ร่วมกับ รวีวรรณ บุญประชม (พ.ศ. 2557)
 "โอกาส" | Chance ศิลปิน Jeep ร่วมกับ ชาลิดา วิจิตรวงศ์ทอง (พ.ศ. 2561)
"ครึ่งๆกลางๆ" ศิลปิน Bodyslam (พ.ศ. 2561)
"ออกไป" ศิลปิน Pimrypie (พ.ศ. 2564)
"สลักจิต" ศิลปิน ปองกูล สืบซึ้ง และ ดา เอ็นโดรฟิน (พ.ศ. 2565)

 โปรดิวเซอร์ 
 โครงการ "มหาสมุทร" (MahaSamutr) ของ เพส ดีเวลล็อปเม้นท์ (Pace Development)

 รางวัล 
{| class="wikitable" 
! width="60" | ปี 
! รางวัล
! สาขา
! width="120" | ผล
! ผลงานที่เข้าชิง
|-
| พ.ศ. 2547 ||  สตาร์เอนเตอร์เทนเมนต์อวอร์ดส || นักแสดงนำชายยอดเยี่ยม || style="background: #ffdddd" | เสนอชื่อเข้าชิง  || ชัตเตอร์ กดติดวิญญาณ 
|-
| พ.ศ. 2550 ||  เทศกาลภาพยนตร์นานาชาติปูซาน|| รางวัลดาวรุ่ง || style="background: #ddffdd" | ได้รับรางวัล ||
|-
| rowspan = "6" | พ.ศ. 2551 || คมชัดลึกอวอร์ด || นักแสดงนำชายยอดเยี่ยม  || style="background: #ffdddd" |  เสนอชื่อเข้าชิงรางวัลหนังไทย  thaicinema.org || rowspan="6" | Me Myself
|-
| สตาร์พิกส์อวอร์ด|| นักแสดงนำชายยอดเยี่ยม || style="background: #ffdddd" | เสนอชื่อเข้าชิง
|-
| รางวัลสุพรรณหงส์ || นักแสดงนำชายยอดเยี่ยม || style="background: #ffdddd" |  เสนอชื่อเข้าชิง 
|-
| รางวัลชมรมวิจารณ์บันเทิง  || นักแสดงนำชายยอดเยี่ยม || style="background: #ffdddd" |  เสนอชื่อเข้าชิง 
|- 
| สตาร์เอนเตอร์เทนเมนต์อวอร์ดส  || นักแสดงนำชายยอดเยี่ยม || style="background: #ffdddd" |  เสนอชื่อเข้าชิง
|- 
| แฮมเบอร์เกอร์อวอร์ด|| นักแสดงนำชายยอดเยี่ยม || style="background: #ffdddd" |  เสนอชื่อเข้าชิง
|-
| rowspan = "11" | พ.ศ. 2552 || rowspan="2" | สตาร์พิกส์อวอร์ด || นักแสดงนำชายยอดเยี่ยม || style="background: #ffdddd" |  เสนอชื่อเข้าชิงประกาศผลรางวัล STARPICS THAI FILMS AWARDS # 6 (๒๕๕๑)  deknang.com ||สะบายดี หลวงพะบาง 
|-
| นักแสดงนำชายยอดเยี่ยม || style="background: #ddffdd" | ได้รางวัล || rowspan="4" |แฮปปี้เบิร์ธเดย์ 
|-
| แฮมเบอร์เกอร์อวอร์ด || นักแสดงนำชายยอดเยี่ยม || style="background: #ffdddd" |  เสนอชื่อเข้าชิง
|-
| ท็อปอวอร์ดส 2008 || ดารานำชายยอดเยี่ยม ||  style="background: #ddffdd" | ได้รับรางวัล
|-
| รางวัลสุพรรณหงส์ || นักแสดงนำชายยอดเยี่ยม ||  style="background: #ddffdd" | ได้รับรางวัลผลรางวัล "สุพรรณหงส์"ครั้งที่ 18  daradaily.com
|-
| ไนน์เอ็นเตอร์เทนอวอร์ดส 2009 || นักแสดงชายแห่งปี ||style="background: #ffdddd" |  เสนอชื่อเข้าชิงเศรษฐา คว้ารางวัลบันเทิงเทิดธรรม ไนน์เอ็นเตอร์เทน อวอร์ดส์ 2009  mcot.net ||
|-
| rowspan = "2" | รางวัลชมรมวิจารณ์บันเทิง || นักแสดงนำชายยอดเยี่ยม ||style="background: #ffdddd" |  เสนอชื่อเข้าชิงรางวัลหนังไทย 2552  thaicinema.org ||สะบายดี หลวงพะบาง 
|-
| นักแสดงนำชายยอดเยี่ยม ||  style="background: #ddffdd" | ได้รับรางวัล || rowspan="4" | แฮปปี้เบิร์ธเดย์ 
|-
| คมชัดลึกอวอร์ดส  || นักแสดงนำชายยอดเยี่ยม || style="background: #ffdddd" | เสนอชื่อเข้าชิง
|-
| สตาร์เอนเตอร์เทนเมนต์อวอร์ดส 2008  || ผู้แสดงนำชายยอดเยี่ยม  || style="background: #ddffdd" | ได้รับรางวัลแอน อั้ม ใหม่ อนันดา คว้าดารานำยอดเยี่ยม สตาร์ อวอร์ด 2551  konmun.com
|-
| สยามดารา สตาร์ ปาร์ตี้ 2009|| ดารานำชายยอดเยี่ยม สาขาภาพยนตร์ ||style="background: #ddffdd" |  ได้รับรางวัลอธิชาติ-พัชราภาซิวดารานำสยามดาราสตาร์ปาร์ตี้ siamdara.com
|-
| rowspan = "3" | พ.ศ. 2554 ||  คมชัดลึกอวอร์ด || นักแสดงนำชายยอดเยี่ยม ||  style="background: #ddffdd" | ได้รับรางวัล  || rowspan="3" | ชั่วฟ้าดินสลาย
|-
| รางวัลสุพรรณหงส์ || นักแสดงนำชายยอดเยี่ยม ||  style="background: #ddffdd" | ได้รับรางวัล 
|-
| รางวัลชมรมวิจารณ์บันเทิง || ผู้แสดงนำชายยอดเยี่ยม ||  style="background: #ddffdd" | ได้รับรางวัล 
|-
| rowspan = "3" | พ.ศ. 2555 ||  คมชัดลึกอวอร์ด || นักแสดงนำชายยอดเยี่ยม ||  style="background: #ffdddd" | เสนอชื่อเข้าชิง || rowspan="3" | ไฮโซ|-
| สตาร์พิคส์อวอร์ดส|| นักแสดงนำชายยอดเยี่ยม ||  style="background: #ffdddd" | เสนอชื่อเข้าชิง 
|-
| รางวัลชมรมวิจารณ์บันเทิง || ผู้แสดงนำชายยอดเยี่ยม ||  style="background: #ffdddd" | เสนอชื่อเข้าชิง
|-
| rowspan = "3" | พ.ศ. 2557 ||  รางวัลสุพรรณหงส์ ครั้งที่ 24|| นักแสดงนำชายยอดเยี่ยม ||  style="background: #ffdddd" | เสนอชื่อเข้าชิง || rowspan="3" | ภวังค์รัก
|-
| สตาร์พิคส์อวอร์ด|| นักแสดงนำชายยอดเยี่ยม ||  style="background: #ffdddd" | เสนอชื่อเข้าชิง 
|-
| รางวัลชมรมวิจารณ์บันเทิง || ผู้แสดงนำชายยอดเยี่ยม ||  style="background: #ffdddd" | เสนอชื่อเข้าชิง
|-
| rowspan = "3" | พ.ศ. 2559 || ดาราเดลี่ เดอะเกรต อวอร์ดส์ ครั้งที่ 5 || ดารานำชาย สาขาภาพยนตร์ที่สุดแห่งปี || style="background: #ffdddd" | เสนอชื่อเข้าชิง || O.T. ผี Over time
|-
| เอ็มไทยท็อปทอล์กอะเบาต์ 2016 || นักแสดงชายที่ถูกกล่าวถึงมากที่สุด ||  style="background: #ddffdd" | ได้รับรางวัล“MThai top talk about 2016” รางวัล “บุคคลดังบนโลกออนไลน์” ปีที่ 6 สำนักข่าวบางกอกทูเดย๋ || เสือ
|-
| รางวัลสุพรรณหงส์ ครั้งที่ 26|| นักแสดงนำชายยอดเยี่ยม ||  style="background: #ffdddd" | เสนอชื่อเข้าชิง || rowspan="1" | ขุนพันธ์
|-
| rowspan = "1" | พ.ศ. 2561 || รางวัลเณศไอยรา || นักแสดงนำชายภาพยนตร์ซีรีส์อิงประวัติศาสตร์ยอดเยี่ยมแห่งปี || style="background: #ddffdd" | ได้รับรางวัล‘ศรีอโยธยา’คว้ารางวัลซีรีส์แห่งปี‘เณศไอยรา’  สำนักข่าวทีเอ็นเอ็น || ศรีอโยธยา|-
|}

 อ้างอิง 

 แหล่งข้อมูลอื่น 

 หนังสือและบทความ 
 Ainslie, M. J. 2022. The changing status of the Thai luk khrueng (Eurasian) performer: a case study of Ananda Everingham. in J. Driskell (ed.), Film Stardom in Southeast Asia'' (pp. 182-202). Edinburge: Edinburge University Press.

 เว็บไซต์ 

 anandafilm.com
 เว็บบอร์ดของคนรัก.. อนันดา เอเวอริงแฮม 
 รูปภาพและประวัติ อนันดา เอเวอริงแฮม
Twitter Account ของ อนันดา


หมวดหมู่:นักแสดงชายชาวไทย
หมวดหมู่:ชาวไทยเชื้อสายออสเตรเลีย
หมวดหมู่:ชาวไทยเชื้อสายลาว
หมวดหมู่:นักแสดงเด็กชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:บุคคลจากโรงเรียนบางกอกพัฒนา
หมวดหมู่:นักเดินทาง
หมวดหมู่:บุคคลที่ได้มาเป็นพลเมืองไทย
หมวดหมู่:ผู้ชนะรางวัลนักแสดงนำชายยอดเยี่ยมสุพรรณหงส์